Igor Stravinski sündis Peterburis 1882. a. võrdlemisi nimeka laulja pojana ning õppis  esialgul õigusteadust; elav huvi muusika vastu sai aga lõpuks siiski ülekaalu. Andekat pianisti võis temas ennustada juba varakult, kuid alles 1913 - 21-aastasena - algab ta teadlikult süste­maatilist muusikastuudiumi Rimski-Korsakovi juhatusel. Samast ajast on pärit ka esimesed komponeerimiskatsed. Mõne aasta pärast on ta juba üldiselt tuntud, rändab "l'Oiseau de Feu" (Tulilinnu) ning "Petruška" autorina vene balletiga Pariisi, kus resideerib tänapäevani.